《江行遇风》
宋代·董嗣杲

风急难开船，高浪泼银屋。
下水辄畏之，病篙舌愈缩。
商人货物重，久谙风信熟。
我舟轻抵叶，帆破无完幅。
归心劈箭忙，傍晚犹颠狂。
忽将絮帽披，沙头寻酒坊。
欲滞两三宵，船上无赢粮。
转晴赖晓霜，中夜祈彼苍。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。